**Töövõtulepingu nr**

Kadrina kuupäev digitaalallkirjas

**Kadrina Vallavalitsus**, registrikoodiga 75007824, asukohaga Rakvere tee 14, Kadrina alevik, 45201, Lääne-Virumaa (edaspidi Tellija), mida esindab Kadrina valla põhimääruse alusel vallavanem Kairit Pihlak ja **Töövõtja** registrikoodiga **regisrikood** asukohaga **aadress** (edaspidi Töövõtja), mida esindab põhikirja alusel juhatuse liige **nimi**

Tellija ja Töövõtja (edaspidi koos Pooled või eraldi Pool), sõlmisid hankelepingu (edaspidi Leping) alljärgnevas:

1. **Lepingu ese**
	1. Lepingu objektiks on Kadrina alevikus aadressil Rakvere tee 14 asuva Kadrina vallamaja esimese korruse kabinettide ümberehitus (edaspidi Töö), mida Töövõtja kohustub tegema vastavalt OÜ Siseosakond poolt 2022 aastal koostatud projektile “Kadrina Vallavalitsuse hoone sisekujundusprojekt“ (nr 22-02, 27.04.2022) mida Töövõtja kohustub tegema vastavalt Lepingus ja Lepingu Lisades toodud tingimustele. Tööna käsitletakse kõiki töid ja toiminguid, sh Lepingus nimetamata töid ja toiminguid, mis on vajalikud Lepingus ettenähtud tulemuse saavutamiseks, samuti Töö vastuvõtmiseks vajaliku dokumentatsiooni vormistamisega seotud toiminguid.
2. **Lepingu üldtingimused**
	1. Lepingul on selle sõlmimise hetkel järgmised lisad:
		1. Lisa 1 – Hankedokument „**Kadrina vallamaja siseremont I etapp**“
		2. Lisa 2 – Töövõtja poolt esitatud hinnapakkumus.
	2. Pooled juhinduvad Lepingu täitmisel lisaks Lepingule ja selle lisadele ka Eesti Vabariigis kehtivatest õigusaktidest, eeskirjadest, standarditest ning vajadusel muudest vastava valdkonna tehnilistest dokumentidest.
	3. Leping on sõlmitud alla lihthanke piirmäära hanke ( **Kadrina vallamaja siseremont I etapp)** tulemusena.
	4. Kui Lepingus ei ole sätestatud teisiti, siis viiteid kindlale punktile, alapunktile või lisale tõlgendatakse viidetena Lepingu vastavale punktile, alapunktile või lisale. Lepingus on kasutatud pealkirju vaid viitamise lihtsustamise huvides ning neid ei arvestata Lepingu sätete defineerimisel, tõlgendamisel või piiramisel. Lepingus, kus kontekst seda nõuab, võivad ainsuses olevad sõnad tähendada mitmust ja vastupidi.
	5. Lepingu täitmise keel on eesti keel.
3. **Tähtajad ja Töö üleandmine**
	1. Töö teostamist alustatakse pärast Lepingu allkirjastamist Poolte poolt.
	2. Hankelepingu täitmise tähtaeg **19.09.2022 kuni 28.11.2022**.
	3. Töö üleandmisel esitab Töövõtja Tellijale Lepingu kohase Tööde üleandmis- ja vastuvõtmisakti.
	4. Tellija kohustub Töövõtja poolt esitatud üleandmise-vastuvõtmise akti alusel valminud töö üle vaatama ning teavitama töövõtjat tuvastatud puudustest või allkirjastab akti 5 tööpäeva jooksul pärast akti väljastamist. Kui Tellija ei allkirjasta akti viie tööpäeva jooksul, siis loetakse töö Tellija poolt vastuvõetutuks ning akt aktsepteerituks.
	5. Juhul, kui Töö vastuvõtmisel on Tellijal pretensioone Töö kvaliteedi ja/või Lepingule vastavuse osas, ei allkirjasta Tellija kontaktisik üleandmis- ja vastuvõtmisakti ning edastab Töövõtjale kirjalikult Töös ilmnenud vead ning puudused. Töövõtja kohustub vead ning puudused likvideerima 14 kalendripäeva jooksul alates Tellija poolt kirjaliku teate saamisest ja esitama parandatud Töö Tellijale (täiendav tähtaeg vastavalt võlaõigusseaduse § 114).
	6. Kui Töö (sh Töö osa) kontrollimisel selgub, et Töös on puudused, loetakse Töö tähtaegselt üle andmata. Tellijal on õigus kuni puuduste likvideerimiseni Töövõtja poolt keelduda Töö vastuvõtmisest ja selle eest maksmisest.
	7. Töövõtja vastutab Töö tulemi Lepingu tingimustele vastavuse eest garantiiaja jooksul. Garantiiaeg on 24 (kakskümmend neli) kuud tööde Tellijale tegelikust üleandmisest arvates. Käesolevaga ette nähtud garantii tähtaeg pikeneb Töövõtja poolt Töö puuduste kõrvaldamisele kuuluva aja võrra.
	8. Kohustused garantiiperioodil:

3.8.1.töövõtja on kohustatud Tellija kirjaliku nõudmise korral oma kulul ja vahenditega kõrvaldama garantiiajal ilmnenud defektid ja puudused. Kui Töövõtja ei kõrvalda defekte ja puudusi Tellija antud tähtajaks, ei asu neid kõrvaldama Tellija kirjalikule meeldetuletusele vaatamata või hoidub muul viisil kõrvale nende kõrvaldamisest, on Tellijal õigus anda puuduste kõrvaldamine kolmandatele isikutele Töövõtja kulul.

1. **Poolte õigused ja kohustused**
	1. Tellijal on õigus:
		1. igal ajal teha järelpärimisi Tööde tegemise hetke olukorra kohta ning kontrollida Tööde tegemise käiku;
		2. pöörduda kolmandate isikute poole sõltumatu eksperthinnangu saamiseks Tööde kvaliteedi kohta;
		3. kasutada õiguskaitsevahendeid (sh öelda Leping üles), samuti nõuda Lepingus sätestatud juhtudel leppetrahvi, kui Töövõtja ei pea kinni Lepingus, selle lisades või muudes Lepingu juurde kuuluvates dokumentides sätestatud tähtaegadest, kvaliteedinõuetest, maksumusest, samuti kui Töövõtja ei täida või täidab mittevastavalt muid endale Lepinguga võetud kohustusi.
	2. Tellijal on kohustus:
		1. tasuda Töövõtjale tehtud Tööde eest vastavalt Lepingule;
		2. tasuda viivist vastavalt Lepingule.
	3. Töövõtjal on õigus:
		1. saada Tellijalt Töö tegemiseks vajalikku informatsiooni ja juhiseid;
		2. saada Töö eest Lepingus kokkulepitud tasu.
	4. Töövõtjal on kohustus:
		1. teha Tööd vastavalt Lepingule;
		2. tagada Töö tegemisel vajaliku kvalifikatsiooniga tööjõu kasutamine ja kui konkreetsete tööde tegemiseks on õigusaktides kehtestatud nõuded, et vastavat tööd võivad teostada isikud, kellel on muuhulgas majandustegevuse teade, tegevusluba või registreering, siis tagada, et vastavaid töid teostaksid isikud, kellel on nõutud majandustegevuse teade, tegevusluba või registreering või muu dokument, mis annab isikule õiguse vastava töö tegemiseks;
		3. tagada, et kui Töövõtja tugines hankemenetluses kvalifitseerimise tingimuste vastavuse tõendamiseks teiste isikute vahenditele, siis teised isikud osalevad vahetult Lepingu täitmisel alltöövõtjana vähemalt osas, milles teiste isikute vahenditele tugineti;
		4. vastutada selle eest, et Töö oleks tehtud korrektselt ja kvaliteetselt;
		5. informeerida viivitamatult Tellijat Töö tegemise käigus tekkinud probleemidest;
		6. tasuda leppetrahvi vastavalt Lepingule.
	5. Pooltel on õigus Lepingust tulenevaid ja sellega seotud nõudeid ja kohustusi kolmandatele isikutele üle anda ainult teise Poole eelneval nõusolekul, mis on Lepinguga samas vormis. Mittekohaselt üle antud nõuete ja kohustuste osas jääb teise Poole ees vastutavaks nõuded ja/või kohustused üle andja.
2. **Tasumine**
	1. Töö teostamise maksumus on **summa**  eurot, millele lisandub käibemaks 20% summas **summa** eurot, kokku **summa** eurot (edaspidi Tasu).
	2. Lepingu tingimuste kohaselt teostatud Töö eest tasub Tellija Töövõtjale vastavalt akteerimisele.
	3. Kui Tellija põhjendatult ei võta Tööd vastu, siis on tal õigus Tasu maksmisest keelduda kuni Lepingu tingimustele vastava Töö vastu võtmiseni. Sellist tasumisest keeldumist ei loeta Tellija viivituseks.
	4. Tellija tasub Töövõtjale Poolte poolt allakirjutatud Tööde üleandmis- ja vastuvõtmisakti alusel koostatud arve alusel 20 kalendripäeva jooksul pärast arve saamist.
	5. Arve tuleb esitada 7 kalendripäeva jooksul, pärast Töö vastuvõtmist Tellija poolt, digiarvena arved.ee. Arvele tuleb märkida kontaktisiku nimi ja Lepingu number ning tööde teostamise või teenuste osutamise periood.
3. **Poolte vastutus**
	1. Töövõtja on kohustatud hüvitama Lepingu mittetäitmise või mittekohase täitmisega Tellijale tekitatud kahju ja Tellija poolt seoses Töövõtja poolse Lepingu rikkumisega tehtud kulutused.
	2. Tellija vastutab Lepingu rikkumise eest ja on kohustatud Töövõtjale hüvitama Lepingu rikkumisega tekitatud kahju ning Töövõtja poolt Tellija poolse Lepingu rikkumisega seoses tehtud kulutused.
	3. Töövõtjal on õigus nõuda Tellijalt viivist tasumisega viivitamise korral 0,2% tähtaegselt tasumata arve summast iga tasumise tähtpäeva ületanud päeva eest.
	4. Tellijal on õigus rakendada sanktsioonina leppetrahvi iga rikkumise korral kuni 2% Tasust, kokku mitte rohkem kui 10% Tasust, kui Töövõtja on rikkunud oma Lepingulisi kohustusi. Leppetrahvinõude või teate leppetrahvinõude esitamise kavatsusest peab Tellija Töövõtjale esitama 3 kuu jooksul kohustuse rikkumise avastamisest arvates.
	5. Juhul kui Töövõtja rikub Lepingus sätestatud tähtaegu, on Tellijal õigus nõuda Töövõtjalt leppetrahvi 0,2% Tasust, iga viivitatud päeva eest. Leppetrahvinõude või teate leppetrahvinõude esitamise kavatsusest peab Tellija Töövõtjale esitama 3 kuu jooksul kohustuse rikkumise avastamisest arvates. Tähtaegade ületamise korral ei kohaldu eelmises punktis sätestatud leppetrahvi piirmäär.
	6. Pooled on kokku leppinud, et Töövõtja kohustub hüvitama Lepingu täitmise käigus tekkinud kahju kolmandatele isikutele. Töövõtja kohustub oma kulul esindama Tellijat Lepingu alusel täidetavate ülesannete või toimingutega seotud kõigis vaidlustes (sh kohtuvaidlustes) kolmandate isikutega ning kandma kõik sellega kaasnevad menetluskulud.
	7. Tellija võib Töö Lepingu tingimustele mittevastavusele tugineda seaduses sätestatud aegumistähtaja  jooksul.
4. **Poolte esindajad**
	1. Töövõtja esindaja: **kontakt** tel: (+372) telefon, e-post: Teksti sisestamiseks klõpsake või koputage siin.
	2. Tellija esindaja: Kadrina valla ehitusspetsialist Aivar Aruja, tel: (+372) 518 7119, e-post: aivar.aruja@kadrina.ee
5. **Lepingu kehtivus**
	1. Leping jõustub selle allkirjastamisel ja kehtib kuni Lepingust tulenevate kohustuste täitmiseni.
	2. Tellija võib Lepingust taganeda ning nõuda leppetrahvi 10 % Tasust, kui Töövõtja rikub oluliselt oma õigusaktidest või Lepingust tulenevaid kohustusi**.** Tellija võib Lepingu üles öelda võlaõigusseaduses ettenähtud korras. Tellijal on õigus nimetatud summa maha arvata Töövõtjale tasumisele kuuluvast summast.
	3. Töövõtja võib Lepingust taganeda, kui Tellija rikub oluliselt Lepingu tingimusi. Sellisel juhul on Tellija kohustatud Töövõtjale hüvitama Töövõtja poolt Lepingu täitmisel tehtud kulutused.
	4. Leping loetakse koheselt lõppenuks, kui:
		1. töövõtja tegevus lõpeb;
		2. kuulutatakse välja Töövõtja pankrot.
6. **Teated**
	1. Pooltevahelised Lepinguga seotud teated peavad olema esitatud kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel teisele Poolele ei ole õiguslikke tagajärgi.
	2. Informatsioonilist teadet võib edastada telefoni teel.
	3. Kirjalikud teated saadetakse Lepingu Pooltele e-posti teel digitaalselt allkirjastatuna või selle võimaluse puudumisel antakse Lepingu Pooltele üle allkirja vastu. Kui ühe Poole teade on teisele Poolele saadetud Lepingus märgitud e-posti aadressil loetakse see kättesaaduks järgmisel tööpäeval.
	4. Lepingu üks Pool on kohustatud kätte saadud ning vastust eeldavale teatele vastama viie tööpäeva jooksul selle kättesaamisele järgnevast päevast lugedes, kui teates ei ole ette nähtud vastamiseks pikemat tähtaega.
7. **Muud tingimused**
	1. Lepingut võib muuta kooskõlas kehtivate õigusaktidega. Kirjalikult vormistamata Lepingu muudatused on tühised.
	2. Kõik Lepingu tõlgendamisest või täitmisest tulenevad vaidlused püütakse lahendada Lepingupoolte vaheliste läbirääkimiste teel. Kokkuleppe mittesaavutamisel lahendatakse vaidlus Viru Maakohtus vastavalt Eesti Vabariigis kehtivatele õigusaktidele.
	3. Kõigis küsimustes, mis ei ole reguleeritud Lepinguga, juhinduvad Pooled Eesti Vabariigi vastavatest õigusaktidest.
	4. Leping allkirjastatakse Poolte poolt digitaalselt.
8. **Poolte allkirjad**

(digitaalselt allkirjastatud) (digitaalselt allkirjastatud)

Kadrina Vallavalitsus Juriidiline isik

Kairit Pihlak esindaja